# YOLO

YOLO (xinès simplificat: 热辣滚烫, pinyin: Rè là gǔntàng, literalment '[Una Vida] calent, picant, bullint, cremant') és una pel·lícula de comèdia dramàtica xinesa del 2024 dirigida per Jia Ling i protagonitzada per Jia i Lei Jiayin. La pel·lícula és una adaptació còmica de la pel·lícula japonesa del 2014 100 Yen Love. Explica la història de Du Leying, que s'ha quedat a casa durant molts anys, i després de conéixer a l'entrenadora de boxa Hao Kun, comença una nova vida.

## Sinopsi

Leying (Jia Ling) s'ha quedat a casa durant molts anys sense res a fer. Després de graduar-se a la Universitat i treballar durant un període, Leying va optar per retirar-se de la societat i tancar el seu cercle social, ja que pensava que era la millor manera de "reconciliar-se" amb ella mateixa. Un dia, a causa de diversos "trucs" del destí, va decidir canviar de vida. En contacte amb el món exterior, Leying coneix l'entrenador de boxa Hao Kun (Lei Jiayin). Just quan pensava que la seua vida estava a punt d'anar pel bon camí, apareixen diversos reptes davant seu.

## Cast

* Jia Ling com a Du Leying
* Lei Jiayin com a Hao Kun
* Zhang Xiaofei com a Du Ledan
* Zhao Haiyan com a mare
* Zhang Qi com a pare
* Xu Jun Cong com a gerent del restaurant de barbacoa
* Bu Yu com He Kun
* Zhu Tianfu com ell mateix
* Liu Honglu com a Rider

### Aparicions especials

* Yang Zi com Dou Dou
* Li Xueqin com a Li Li
* Ma Li com a Ma Chunli

## Producció

La pel·lícula va començar a rodar-se a Guangzhou a finals de setembre de 2022 i es va acabar el novembre de 2023. A més de rodar a Panyu, Yuexiu, Nansha i altres llocs de Guangzhou, també es va rodar a la propera zona del delta del riu Pearl, com ara el parc Zhongshan a Foshan i el parc nacional de la muntanya Xiqiao.
Segons Jia Ling, la pel·lícula va tardar més d'un any a ser filmada perquè es va rodar cinc vegades. A més, va perdre més de 50 kg per tal de posar-se en forma i convertir el seu cos "com [el d'] un boxejador ".

## Banda sonora

El 18 de febrer de 2024, es va publicar una de les bandes sonores, "Tot acaba tornant" (一切都来得及) juntament amb el vídeo musical. Al vídeoclip, Jia Ling fa un duet amb ella mateixa: abans de perdre pes i després de perdre pes.

## Estrena

La pel·lícula es va estrenar durant les vacances de l'Any Nou Lunar a la Xina, recaptant 1.600 milions de iuans a la taquilla en els primers quatre dies de projecció, i superant la marca dels 2.100 milions el 15 de febrer, convertint-se en la pel·lícula més reeixida a la temporada del Festival de Primavera 2024.
El 9 de febrer de 2024, es va informar que Sony Pictures havia adquirit els drets de distribució internacional de la pel·lícula.

## Referències

* ↑ Frater, Patrick. «Sony Pictures Acquires ‘YOLO,’ Chinese Comedy Film From ‘Hi, Mom’ Director Jia Ling, for Global Release (EXCLUSIVE)» (en anglès americà). Variety, 10-02-2024. [Consulta: 11 febrer 2024].
* ↑ Vic. «Jia Ling Stuns with Toned Abs in "YOLO": A Remarkable Comeback and Physical Transformation» (en anglès americà). DramaPanda, 10-02-2024. [Consulta: 11 febrer 2024].
* 1 2 «China’s big holiday films spark social media debate about body issues and justice» (en anglès). South China Morning Post, 14-02-2024. [Consulta: 14 febrer 2024].
* ↑ «新片《热辣滚烫》开机 贾玲要演女拳击手？_乐莹_电影_信息». news.sohu.com. [Consulta: 27 gener 2024].
* ↑ «这个春节，跟着贾玲的《热辣滚烫》游广东_南方网». culture.southcn.com. [Consulta: 27 gener 2024].
* 1 2 «贾玲“轻装”杀回春节档：减重100斤，目标100亿？». ent.ycwb.com. [Consulta: 27 gener 2024].
* ↑ «Filmmaker, actress Jia Ling sheds 50kg for new movie, reignites body-image debate» (en anglès). South China Morning Post, 23-01-2024. [Consulta: 11 febrer 2024].
* ↑ «《热辣滚烫》发布歌曲《一切都来得及》，贾玲演唱并作词». , 18-02-2024.
* ↑ «贾玲胖瘦对唱惊艳网民 瘦身50公斤菜单公开 | 联合早报» (en xinès simplificat). www.zaobao.com.sg. [Consulta: 22 febrer 2024].
* ↑ «票房持续领跑 《热辣滚烫》“赢”的背后». China News, 15-02-2024.
* ↑ «China's Spring Festival box office exceeds 7.84 bln yuan, setting new record-Xinhua». english.news.cn. [Consulta: 17 febrer 2024].
* ↑ Frater, Patrick. «Sony Pictures Acquires ‘YOLO,’ Chinese Comedy Film From ‘Hi, Mom’ Director Jia Ling, for Global Release (EXCLUSIVE)» (en anglès americà). Variety, 10-02-2024. [Consulta: 22 febrer 2024].